Κατσικάκι με μάραθο και μουστάρδα στο φούρνο
Πεντανόστιμο κατσικάκι αρωματισμένο με μαρινάδα από μουστάρδα και μάραθο που θα σας κάνει να γλύφετε και τα δάχτυλα σας.
4 κιλά κατσίκι, κατά προτίμηση σπάλα και μπούτι, κομμένο σε μερίδες, 3 σκελίδες σκόρδου, λιωμένες, 1 μάτσο φρέσκος μάραθος, ψιλοκομμένος (χωρίς τα χοντρά κοτσάνια), ή 1 γεμάτη κουτ. σούπας μαραθόσπορος, καλά κοπανισμένος, 3 κουτ. σούπας μουστάρδα, κατά προτίμηση πικάντικη, 500 ml λευκό ξηρό κρασί, 100 ml ελαιόλαδο, αλάτι, φρεσκοτριμμένο πιπέρι
Για το κατσικάκι με μάραθο και μουστάρδα στο φούρνο προθερμαίνουμε το φούρνο στους 200° C.Απλώνουμε το κρέας σε ένα μέτριο, σχετικά βαθύ ταψί και αλατοπιπερώνουμε.Ρίχνουμε στο μπλέντερ τα υπόλοιπα υλικά και τα χτυπάμε για περίπου 1 - 2 λεπτά, μέχρι να αναμειχθούν. Περιχύνουμε με τη σάλτσα το κατσίκι και το ανακατεύουμε να καλυφθεί καλά.Σκεπάζουμε με αλουμινόχαρτο και ψήνουμε για περίπου 1 ώρα, μέχρι να μαλακώσει το κρέας.Αφαιρούμε το αλουμινόχαρτο και συνεχίζουμε το ψήσιμο για περίπου άλλα 30 λεπτά, μέχρι να ροδίσει καλά.
Κατσίκι,Μάραθος,Πάσχα